Source: http://www.europarl.europa.eu/doceo/document/A-8-2018-0350_RO.html
Timestamp: 2020-01-23 02:50:01+00:00
Document Index: 23173854

Matched Legal Cases: ['articolul 9', 'articolul 24', 'articolul 42', 'articolul 93', 'articolul 24', 'articolul 121']

Procedură : 2018/2076(IMM)
Stadii ale documentului : A8-0350/2018
485k 46k
referitor la cererea de ridicare a imunității lui Sophie Montel
referitoare la cererea de ridicare a imunității lui Sophie Montel
– având în vedere cererea de ridicare a imunității lui Sophie Montel, transmisă la 21 februarie 2018 de ministrul francez al Justiției și Libertăților, în legătură cu procedura judiciară (dosarul nr. B-49 2018/00243) deschisă împotriva lui Sophie Montel la Tribunalul Regional Nanterre, în urma unei plângeri cu constituire ca parte civilă formulată de către asociația „Maison des Potes – Maison de l’ Égalité”, pentru incitare publică la discriminare rasială și religioasă; cererea a fost comunicată în plen în 28 mai 2018,
– în urma audierii lui Sophie Montel, în conformitate cu articolul 9 alineatul (6) din Regulamentul de procedură,
– având în vedere raportul Comisiei pentru afaceri juridice (A8-0350/2018),
A. întrucât parchetul Curții de Apel Versailles a solicitat ridicarea imunității parlamentare a deputatului în Parlamentul European Sophie Montel, în legătură cu o acțiune în justiție pentru o infracțiune pe care ar fi comis-o;
B. întrucât ridicarea imunității lui Sophie Montel este legată de o presupusă infracțiune de incitare publică la discriminare pe motive de naționalitate, rasă sau religie, verbal, în scris, prin imagini sau printr-un mijloc de comunicare publică pe cale electronică, comisă de una sau mai multe persoane nedesemnate, infracțiune prevăzută în dreptul francez, și anume la articolul 24 alineatul (8), articolul (23) alineatul (1) și articolul 42 din Legea din 29 iulie 1881 și la articolul 93 alineatul (3) din Legea nr. 82-652 din 29 iulie 1982 și care este pedepsită la articolul 24 alineatele (8), (10), (11) și (12) din Legea din 29 iulie 1881 și la articolul 121 alineatul (7) din Codul penal francez;
C. întrucât ancheta judiciară împotriva Sophie Montel a fost deschisă ca răspuns la o acțiune civilă introdusă la 22 mai 2014 de către „Maison des Potes - Maison de l’Égalité”;
F. întrucât anchetatorii au fost informați în cursul anchetei de către directorul de publicații al Frontului Național din acel moment, că manualul contestat fusese redactat de către serviciile Secretariatului General; întrucât Sophie Montel era în acel moment responsabilă de coordonarea reprezentanților aleși în respectivul Secretariat General;
G. întrucât, pentru a proceda la interogatoriul de primă înfățișare a lui Sophie Montel cu privire la acuzațiile aduse împotriva sa, autoritățile competente au solicitat ridicarea imunității sale;
K. întrucât Sophie Montel nu era deputat în Parlamentul European în momentul în care a avut loc presupusa infracțiune, și anume la 19 septembrie și 30 noiembrie 2013, dar materialele presupus ofensatoare puteau fi încă consultate de oricine dorea să le acceseze la 23 iunie și 2 octombrie 2014;
L. întrucât este evident că acuzațiile nu sunt legate de funcția lui Sophie Montel de deputat în Parlamentul European, ci se referă la activități de natură națională sau regională, având în vedere faptul că declarațiile se referă la aspiranții la funcția de membru în consiliul local, în contextul alegerilor locale din 23 și 24 martie 2014;
M. întrucât acțiunile presupuse nu constituie opinii sau voturi exprimate în cadrul exercitării funcțiilor de deputat în Parlamentul European, în sensul articolului 8 din Protocolul nr. 7 privind privilegiile și imunitățile Uniunii Europene;
N. întrucât nu există niciun motiv pentru a suspecta că intenția care stă la baza procedurii judiciare, care a fost deschisă ca urmare a unei cereri din partea asociației „Maison des Potes - Maison de l’Égalité”, depusă înainte ca deputatul să fi fost învestit în funcția de deputat în Parlamentul European, este aceea de a împiedica activitatea parlamentară a lui Sophie Montel (fumus persecutionis);
1. hotărăște să ridice imunitatea lui Sophie Montel;
2. încredințează Președintelui sarcina de a transmite imediat prezenta decizie, precum și raportul comisiei competente, ministrului Justiției al Republicii Franceze și lui Sophie Montel.